אילאיל
ויהי מקץ הימים ויוואש מה'; ולא האמין באליל, -; ויברכוהו השמיים,; ויפגע באילאיל; וישר את שיריו לאילאיל.; אילאיל...!; בינינו לבין עצמנו לה אקרא אילאיל:; לכשאפגשנה ביער בשביל,; לכשאברכנה בסער הגיל -; אילאיל!; אילאיל...!; הידעתם מדוע? על שום זה ששם; זה לא שמעה מפי אב ואם,; כי אותו לא ביטא באוזניה שום איש,; כי שם זה (ידעתי) גם ימות חיש; מות ניצן בכליל:; אילאיל...; אילאיל...!; לא רעד השם על שפת אוהב בגיל,; לא נפסק בנשיקה עד כלה הצליל,; ורכות לא לטף מפי אחות ואח; ולא חולל ברחובות הכרך:; אילאיל!; בינינו לבין עצמנו לה אקרא אילאיל...; ואם אמות אנוכי - ויחלוף כליל,; שוב לא יקרא לעולם גבר לאישה-אילאיל,; אילאיל...!; 